CELEX: 22004D0180
Language: da
Date: 2004-12-16 00:00:00
Title: Afgørelse truffet af Det Blandede EØS-udvalg nr. 180/2004 af 16. december 2004 om ændring af protokol 31 til EØS-aftalen om samarbejde på særlige områder ud over de fire friheder

26.5.2005   
            
            
               DA
            
            
               Den Europæiske Unions Tidende
            
            
               L 133/42
            
         
      AFGØRELSE TRUFFET AF DET BLANDEDE EØS-UDVALG
   
   Nr. 180/2004
   af 16. december 2004
   om ændring af protokol 31 til EØS-aftalen om samarbejde på særlige områder ud over de fire friheder
   DET BLANDEDE EØS-UDVALG HAR —
   under henvisning til aftalen om Det Europæiske Økonomiske Samarbejdsområde som tilpasset ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt »aftalen«, særlig artikel 86 og 98, og
   ud fra følgende betragtninger:
   
               (1)
            
            
               Protokol 31 til aftalen blev ændret ved afgørelse nr. 90/2004 truffet af Det Blandede EØS-udvalg den 8. juni 2004 (1).
            
         
               (2)
            
            
               Det er hensigtsmæssigt at udvide de kontraherende parters samarbejde til spørgsmål, der er omfattet af aktiviteterne i fællesforetagendet Galileo, som anført i Rådets forordning (EF) nr. 876/2002 af 21. maj 2002 (2).
            
         
               (3)
            
            
               Protokol 31 til aftalen bør derfor ændres med henblik på at muliggøre et sådant udvidet samarbejde —
            
         TRUFFET FØLGENDE AFGØRELSE:
   Artikel 1
   Efter stk. 7 i artikel 1 (Forskning og teknologisk udvikling) i protokol 31 til aftalen indsættes følgende stykke:
   
      
                  »8.
               
               
                  De kontraherende parter fremmer formålstjenligt samarbejde mellem de kompetente organisationer, institutioner og andre organer på deres respektive områder, hvor dette vil kunne bidrage til at styrke og udvide samarbejdet i spørgsmål, der er omfattet af aktiviteterne i fællesforetagendet Galileo (3).
               
            
   Artikel 2
   Denne afgørelse træder i kraft dagen efter den sidste meddelelse til Det Blandede EØS-udvalg, jf. aftalens artikel 103, stk. 1 (4).
   Artikel 3
   Denne afgørelse offentliggøres i Den Europæiske Unions Tidendes EØS-afsnit og EØS-tillæg.
   
      Udfærdiget i Bruxelles, den 16. december 2004.
      
         
            På vegne af Det Blandede EØS-udvalg
         
         Kjartan JÓHANNSSON
         
         
            Formand
         
      
   
   
      (1)  EUT L 349 af 25.11.2004, s. 52.
   
      (2)  EFT L 138 af 28.5.2002, s. 1.
   
      (3)  32002 R 0876: Rådets forordning (EF) nr. 876/2002 af 21. maj 2002 om oprettelse af fællesforetagendet Galileo.
   
      (4)  Ingen forfatningsmæssige krav angivet.«